Smejkal edusti Tšekkiä MM-kilpailuissa vuonna 2021. Hänet valittiin Sveitsiä vastaan pelatun alkulohkon ottelun päätteeksi joukkueensa ottelun parhaaksi pelaajaksi. Yhteensä Smejkal on pelannut 19 A-maaottelua tehopistein 2+3=5. Hän teki A-maajoukkuedebyyttinsä Karjala-turnauksen 7. marraskuuta 2019 Leksandissa pelatussa avausottelussa Ruotsia vastaan. Smejkal merkittiin Tšekin 13. hyökkääjäksi. Ensimmäisen A-maajoukkuemaalinsa hän teki Beijer Hockey Gamesissa 11. helmikuuta 2021 Malmössä ylivoimalla turnauksen isäntäjoukkue Ruotsia vastaan.